Настаўнік павінен разумець, што мэтавай аўдыторыяй яго акаўнта з’яўляюцца перш за ўсё вучні і таму яму давядзецца фільтраваць фотаздымкі, карцінкі, навіны, якія ён там выкладвае, дзесьці нават на шкоду зносінам з блізкімі і сябрамі, для стасункаў з імі можна завесці акаўнт, дзе актыўнасць дзяцей практычна адсутнічае, напрыклад, у Facebook. І яго пасты ў сацыяльных сетках павінны несці выхаваўчую функцыю. Бо вучні вельмі хутка знаходзяць сваіх настаўнікаў у сацыяльных сетках, з цікаўнасці, чым жыве іх настаўнік, і будзе цудоўна, калі яны ўбачаць, што іх педагог жыве яркім і насычаным жыццём: паход у горы, прыжкі з парашутам, інтэлектуальныя гульні і квест-румы. Акрамя таго, акаўнт у сацыяльнай сетцы мае велізарны адукацыйны патэнцыял — ён можа быць выкарыстаны як адукацыйны партал з навучальнымі цікавымі відэа, артыкуламі і спасылкамі, з якімі вучні пазнаёмяцца, зайшоўшы на старонку. І ў гэтым плюс такога партала: на яго вучань заходзіць сам, а не з-пад палкі, хоць і з іншых памкненняў, але ў выніку ён пачарпxadне для сябе штосьці новае, а можа нават і зацікавіцца.